**RUTINER FOR ANSATTE SVARHOLT SKOLE OG SVARHOLT SKOLE SFO,**

**RØDT NIVÅ, 25.08.20**

Alle ansatte skal sette seg inn i, og følge, utdanningsdirektoratets veileder om smittevern for 1.-7. trinn og for ungdomsskole og videregående skole, under covid-19 utbruddet 2020.

**SMITTEFOREBYGGENDE TILTAK:**

Det gjøres mange tiltak i alle deler av samfunnet som til sammen begrenser smittespredningen. Det er viktig å bruke tiltak som er tilpasset ulike situasjoner. Svarholt skole og Svarholt skole SFO sine tiltak er skissert nedenfor.

Ingen kan lastes dersom smitte i skolen/på SFO oppstår. Så lenge viruset sirkulerer i samfunnet, kan sykdom oppstå; det er ikke mulig å forhindre alle nye tilfeller. Det betyr at det kan komme smitte i skolen/på SFO, men tiltakene beskrevet her vil begrense smittespredning blant barn og ansatte i skolen/SFO.

**De tre grunnpilarene for å begrense smittespredning er i prioritert rekkefølge:**

1. Ingen syke skal møte på skolen
2. God hygiene
3. Redusert kontakt mellom personer

**ANSATTE SKAL KOMME PÅ SKOLEN/SFO:**

* Når de ikke har symptomer på sykdom
* Når de er symptomfrie etter gjennomgått luftveisinfeksjon
* Hvis en i husstanden har symptomer på luftveisinfeksjon, men ikke bekreftet covid-19, skal den ansatte møte på skolen/SFO som normalt. Disse skal imidlertid gå hjem fra skolen/SFO dersom de får symptomer.
* Ansatte med typiske symptomer på pollenallergi (kjent pollenallergi, rennende nese, rennende/kløende øyne) kan møte på skolen/SFO

**NÅR SKAL ANSATTE IKKE MØTE PÅ SKOLEN/SFO:**

* Ansatte med nyoppståtte symptomer på luftveisinfeksjon skal være hjemme inntil tilstanden er avklart
* Ansatte med milde tegn på luftveissymptomer og sykdomsfølelse skal ikke møte på skolen/SFO. De skal holde seg hjemme til de har vært symptomfire i 1 døgn.
* Ansatte som har fått bekreftet covid-19 skal være i isolasjon. Det er helsetjenesten som beslutter hvem som skal være i isolasjon og hvor lenge.
* Ansatte som er i nærkontakt (hustandsmedlem) til en person bekreftet med covid-19 skal være i karantene. Det er helsetjenesten som beslutter hvem som skal være i karantene og hvor lenge.
* Ansatte som blir syk i løpet av skolehverdagen drar hjem med en gang.
* Ta kontakt med kommunehelsetjenesten ved spørsmål

**GOD HYGIENE:**

God håndvask og god hostehygiene er viktig både på grønt, gult og rødt tiltaksnivå.

God hånd- og hostehygiene reduserer smitte ved alle luftveisinfeksjoner, også smitte med covid-19. Disse tiltakene skal redusere smitte via gjenstander og hender og redusere smitte ved hoste. Rene hender er det viktigste tiltaket mot slik indirekte smitte.

* Lære elevene gode rutiner for håndvask. Det henges opp plakat om håndvaskrutiner i alle klasse/grupperom.
* Hoste i albuen. Det henges opp plakat om hostehygiene i alle klasse/grupperom.
* 1 meters avstand

**HÅNDVASKRUTINE ANSATTE:**

* Vaske hender når de kommer på skola
* Vaske hender før mat
* Vaske hender etter toalettbesøk
* Vaske hender ved synlig skitne hender
* Ved bytte av undervisningsrom
* Vaske hender etter fysisk kontakt med elever (som for eksempel ved trøst og omsorg)
* Etter kontakt med kroppsvæsker (eksemeplves etter å ha pusset nese)
* Etter kontakt med dyr

**HOSTEHYGIENE:**

* Det anbefales å ha tørkepapir lett tilgjengelig til bruk. Har man det ikke tilgjengelig, anbefales det å bruke albuekroken når en hoster eller nyser
* Unngå å røre ved ansiktet eller øynene

**RUTINER RENHOLD:**

* Kopimaskinen rengjøres etter bruk
* Dekketøy og bestikk vaskes i oppvaskmaskinen i henhold til gjeldende rutiner
* Spisebord vaskes etter bruk
* Være ekstra oppmerksom på hygiene rundt kjøkken/pauserom
* Kontaktflater som pult, servant, lysbryter og dørhåntak og området rundt dørhåndtaket rengjøres etter lunsj.
* Leker, nettbrett, datamaskiner/tastaturer som deles må vaskes minimum daglig.
* Redusere antall leker slik at renhold er gjennomførbart.
* Leker og materiell som benyttes av en kohort, trenger ikke daglig rengjøring
* Utendørs lekeapparater trenger ikke daglig rengjøring

**SKOLEHVERDAGEN**

* Fremdeles ivareta barnas behov for fysisk omsorg og sørge for at alle barn opplever trygghet, tilhørighet og trivsel.
* Elevene har hver sin sitteplass
* Sørge for å ha nok utstyr til alle elever i rommet, boks med nødvendige skrivesaker på hver pult
* Passe på at elevene ikke deler nettbrett eller PC, der det lar seg gjøre.
* Rengjøre nettbrett og tastatur etter bruk, i de tilfellene elevene må dele på dette.
* Økt bruk av utetid og uteskole
* Bruke våtservietter og/eller alkoholbasert desinfeksjon når gruppene er ute på tur
* Unngå store samlinger ved av- og på-kledning
* Lag gode rutiner for måltider
* Hjelpe elevene og holde avstand i friminuttene
* Inspeksjonsplan – fordeling av utetid settes opp av teamet. Ha ekstra antall voksne ute i friminuttene for å hjelpe elevene å holde avstand
* Ikke sende elever inn til administrasjonen da det er en del andre personer innom administrasjonen i løpet av skoledagen
* Begrense vikarbruk.

Vikarer og ansatte som jobber på flere skoler får opplæring i gjeldende lokale rutiner.

**REDUSERT KONTAKT MED ANDRE**

Redusert kontakt med andre vil minske risiko for smitte fra personer som ikke vet at de er smittsomme. Det overordnede målet med kontaktreduserende tiltak er å begrense smittespredning mellom personer og å begrense antall kontakter. Dette letter arbeidet med smittesporing og hindrer at hele skolen må stenge ved påvisning av smitte hos en elev eller ansatt.

* Unngå håndhilsing og klemming
* Hold minimum 1 meter avstand der man er i samme rom mindre enn 15 minutter
* Hold minimum 2 meter avstand der man er i samme rom mer enn 15 minutter
* Der det er nødvendig med ulike faglærere, kan lærere ambulere på tvers av kohorter, mens kohortene har faste klasserom der det lar seg gjøre
* Holde avstand til elever der det er mulig
* Bruke videokonferanser i stedet for fysiske møter med kolleger der det er mulig
* Ved fravær av personell kan det være behov for vikarer og/eller omrokkering av personell mellom kohorter. Dette kan gjøres når det er nødvendig, men omrokkeringer bør likevel begrenses mest mulig.
* Unngå bruk av ringer og håndsmykker på arbeidsplassen.

**SKYSS:**

* Unngå bruk av offentlig transpot til og fra jobb der det er mulig

**SMITTEVERNTILTAK I ENKELTE FAG:**

* Kroppsøving
	+ Skift før kroppsøving kan eventuelt gjennomføres i ulike klasserom for å sørge for mer plass
	+ Dusjing etter kroppsøving utsettes til elevene har kommet hjem
	+ Unngå aktiviteter med nær kontakt mellom elever som for eksempel enkelte lagidretter, pardans, kampsport og lignende
	+ Svømmeundervisning: Dette kommer vi tilbake til når bassenget eventuelt åpnes.
* Musikk
	+ Unngå at blåseinstrumenter deles av flere elever
	+ Ved bruk av håndholdte instrumenter og tangenter, må berørte områder tørkes av etter bruk.
* Mat og helse:
	+ Viruset smitter ikke via mat såfremt det utøves god håndhygiene og vanlig kjøkkenhygiene.
	+ Forsøk å gjennomføre undervisningen på alternative måter (for eksempel hjemmeoppgaver)
	+ Unngå mat som tilberedes uten varmebehandling (for eksempel salat og lignende)
* Kunst og håndverk:
	+ Begrens deling av utstyr. Vask og rengjør utstyret dere det er mulig etter bruk.

**SAMHANDLING MED FORESATTE OG FORELDREMØTER:**

Gjennomføring av større enkeltarrangementer må gjøres i henhold til gjeldende anbefalinger fra Folkehelseinstituttet og Helsedirektoratet.

* Ved rødt tiltaksnivå anbefales det ikke å arrangere foreldremøter eller andre større samlinger.
* Digitale møter anbefales.
* Ved rødt nivå bør utviklingssamtalene erstattes med digitale møter. Hvis det likevel må gjennomføres samtaler med oppmøte, følges disse tiltakene:
	+ Vask hender før og etter samtale
	+ Hold minst en meters avstand mellom ansatte og elev/foresatte

Svarholt skole, 25.08.2020

Mette Løvdal

Rektor